બનાસકાંઠા જિલ્લા કોંગ્રેસ કાર્યાલય સામાન્ય દિવસોમાં કાગળા ઉડતા હોય છે અને જ્યારે ચૂંટણી આવે ત્યારે અવર-જવર શરૃ થાય અને જિલ્લા પ્રમુખ સહિતના અગ્રણીઓ પણ અહી દેખા દેતા હોવાનું કહેવાય છે ત્યારે હાલમાં જિલ્લા પંચાયત-તાલુકા પંચાયતની ચૂંટણીનો માહોલ છે અને જિલ્લામાં ટીકીટ માટે દોડધામ કરી રહેલા ઉમેદવારો કોંગ્રેસ કાર્યાલયમાં આવતા હોય છે અને ચૂંટણી જંગ જીતવાની વ્યૂહ રચના પણ અહી જ ચર્ચાતી હોય છે અને કોંગ્રેસના મોવડી નેતાઓ પણ જિલ્લા કોંગ્રેસ કાર્યાલયમાં આવતા હોય છે ત્યારે ચૂંટણી ટાણે જ કોંગ્રેસ કાર્યાલયનું વીજ કનેક્શન કપાઈ જતા જિલ્લા કોંગ્રેસ પ્રમુખ પણ તાળુ બંધ કરીને રવાના થઈ ગયા હતા.